4. ΝΟΜΟΣ 6161 της 27 Ιουν./2 Ιουλ. 1934 Περί τροποποιήσεως και συμπληρώσεως του Νόμ. 513 περί προαγωγής της σηροτροφίας. Χωρίς να καταργηθή ρητώς ο νόμος ούτος, το περιεχόμενόν του επανελήφθη εν τω κατωτέρω νόμ. 6279/1943. Άρθρ.1.-Επιβάλλεται επί των εκ του Εξωτερικού εισαγομένων κουκουλίων τέλος 15% επί της αξίας αυτών. Η αξία θα καθορίζηται παρά πενταμελούς επιτροπής, συνιστωμένης εξ ενός αντιπροσώπου των Υπουργείων Οικονομικών Εθνικής Οικονομίας, και Γεωργίας, ενός αντιπροσώπου του Συνδέσμου Ελλήνων Βιομηχάνων και Βιοτεχνών και ενός τοιούτου σηροτροφικών συνεταιρισμών ή οργανώσεων. Άρθρ.2-8.(Πανομοιότυπα προς τα άρθρ. 2-5 και 9-11 του νόμ. 6279/1934). Άρθρ.9.-Απαγορεύεται η εκκοπή ή εκρίζωσις μωρεοδένδρων εις τας συστηματικάς φυτείας μωρεοδένδρων άνευ αδείας της αρμοδίας γεωργικής ή δασικής Αρχής. Το πρωτόκολλον μηνύσεως συντάσσεται, υποδείξει της γεωργικής Υπηρεσίας, υπό του αρμοδίου γεωργικού οργάνου. Οι παραβάται τιμωρούνται συμφώνως προς τας διατάξεις του Νόμ. 4173, ως παρανόμως υλοτομούντες. Άρθρ.10.-(Πανομοιότυπον προς το άρθρ. 13 του νόμ. 6279/1934). Άρθρ.11-12.(Περιλαμβάνονται εις το άρθρ. 14 του νόμ. 6279 δι’ ου αντικαθίσταται το άρθρ. 3 Νόμ. 513/1914). Άρθρ.13-16.(Όμοια προς τα άρθρ. 15-18 Νόμ. 6279/1934).

[Source: greek_legal_code_raptarchis | Tokens: 1090]